**Všeobecne záväzné nariadenie obce Pobedim č. 2/2008**

 **o regulatívoch územného rozvoja obce Pobedim,**

**ktorým sa vyhlasuje za platnú záväzná časť schválenej dokumentácie**

**"Územný plán obce Pobedim"**

Obecné zastupiteľstvo obce Pobedim v súlade s § 4 ods. 3 písm. j zákona č. 369/1990 Zb. o obecnom zriadení v znení jeho zmien a doplnkov a § 27 ods. 3, ods. 4, § 28 zákona č. 50/1976 Zb. o územnom plánovaní a stavebnom poriadku v znení jeho neskorších zmien a doplnkov

**vyhlasuje**

toto

 **Všeobecne záväzné nariadenie** (VZN)

**ČLÁNOK 1**

**Účel VZN**

Všeobecne záväzným nariadením sa vyhlasuje za platnú záväzná časť dokumentácie "Územný plán obce Pobedim", schválená uznesením Obecného zastupiteľstva obce Pobedim, č. 57 zo dňa 3.12.2008. .

**ČLÁNOK 2**

**Rozsah platnosti dokumentácie**

**Územný plán obce Pobedim**

1. Obecné zastupiteľstvo obce Pobedim vyhlasuje za platnú záväznú časť dokumentácie "Územný plán obce Pobedim", ktorá je definovaná katastrálnym územím obce Pobedim.

2. Hlavné zásady funkčného využívania, priestorového usporiadania a limity využívania územia sú riešené v záväznej časti Územného plánu obce Pobedim záväznými regulatívmi a vymedzením verejnoprospešných stavieb a vo výkrese č. 2.

Záväzná časť Územného plánu obce Pobedim a výkres č. 2 sú nedeliteľnou súčasťou tohto VZN, zároveň je neoddeliteľnou súčasťou Územného plánu obce aj výkres.č.3.

**ČLÁNOK 3**

**Uloženie a účinnosť dokumentácie**

1. Dokumentácia "Územný plán obce Pobedim" je uložená v kompletnom rozsahu a možno do nej nahliadnuť na Obecnom úrade v Pobedime a na Krajskom stavebnom úrade v Trenčíne.

2. Dokumentácia "Územný plán obce Pobedim" nadobúda účinnosť v zmysle § 6 zák. č.369/1990 Zb. o obecnom zriadení v znení jeho zmien a doplnkov a v nadväznosti na § 27 ods. 3, ods. 4 písm. a zákona č. 50/1976 Zb. o územnom plánovaní a stavebnom poriadku v znení jeho neskorších zmien a doplnkov.

**ČLÁNOK 4**

**Územnoplánovacia informácia**

Obecný úrad Pobedim je povinný umožniť právnickým a fyzickým osobám nazerať do Územného plánu obce Pobedim a robiť z neho výpisy.

**ČLÁNOK 5**

**Ochrana dokumentácie**

**Územný plán obce Pobedim**

Dokumentácia "Územný plán obce Pobedim" je majetkom obce Pobedim.

V Pobedime, dňa 3.12.2008

Vyvesené dňa: 16.11.2008

Zvesené dňa: 3.12.2008

Schválené dňa: 3.12.2008

 .................................................

 **Martin Lednický**

starosta obce